Η επίδραση ενός προγράμματος προπόνησης ταχυδύναμης στην ευκινησία εφήβων αθλητών και αθλητριών στην αντισφαίριση
Creators: name: Γράψας, Πάρις Ευάγγελος
Publisher: name: Aristotle University of Thessaloniki
Year: 2020
Subjects: Ευκινησία
Αντισφαίριση
Πλειομετρικές ασκήσεις
Agility
Tennis
Plyometric exercise

description: Ο σκοπός της παρούσας έρευνας, ήταν να εξετάσει την αποτελεσματικότητα ενός πλειομετρικού προγράμματος προπόνησης, μέρος της ειδικής προπόνησης αντισφαίρισης, με στόχο την ευκινησία και το κατακόρυφο άλμα, διάρκειας 8 εβδομάδων, με συγκεκριμένες δοκιμασίες πεδίου, συγκρίνοντας τα αποτελέσματα μεταξύ δύο ομάδων έφηβων αθλητών αντισφαίρισης. Εικοσιεπτά έφηβοι αθλητές αντισφαίρισης και των δύο φύλων, μοιράστηκαν τυχαία σε δύο ομάδες παρέμβασης (EXP1, EXP2) και μία ομάδα ελέγχου (CON). Η EXP1 συμμετείχε στο πρόγραμμα μία φορά εβδομαδιαίως, ενώ η EXP2 δύο. Η προπονητική επιβάρυνση αυξανόταν κατά τη διάρκεια των 8 εβδομάδων παρέμβασης. Οι ασκήσεις ήταν ίδιες για τις δύο ομάδες παρέμβασης, ενώ άλλαζε μόνο η προπονητική επιβάρυνση. Σύμφωνα με τα αποτελέσματα, η δοκιμασία βεντάλιας, και το T- Test, έδειξαν σημαντικές βελτιώσεις για τις ομάδες παρέμβασης. Στη δοκιμασία αντίδρασης στο Forehand, η EXP1 παρουσίασε βελτιωμένες τιμές στις τελικές μετρήσεις, ενώ η EXP2 δεν παρουσίασε σημαντικές διαφορές. Στη δοκιμασία αντίδρασης του Backhand, οι ομάδες παρέμβασης παρουσίασαν βελτιωμένες τιμές στις τελικές μετρήσεις. Στο κατακόρυφο άλμα (CMJ), μικρές διαφοροποιήσεις παρουσιάστηκαν στις τελικές μετρήσεις και για τις 3 ομάδες. Η ομάδα ελέγχου, δεν παρουσίασε βελτίωση σε καμία δοκιμασία. Σύμφωνα με τα αποτελέσματα, ένα συμπληρωματικό πρωτόκολλο, ενταγμένο στην ειδική προπόνηση αντισφαίρισης, διάρκειας 8 εβδομάδων, συνδυασμένο με ειδικές ασκήσεις του αθλήματος, είναι ικανό να επιφέρει βελτίωση της απόδοσης σε όλες τις δοκιμασίες ευκινησίας, εκτός του κατακόρυφου άλματος και για τις δύο παρεμβατικές ομάδες. Τόσο η μία όσο και οι δύο προπονητικές μονάδες ανά εβδομάδα, παρουσίασαν εξίσου σημαντικές βελτιώσεις στους δείκτες ευκινησίας. Βάσει των αποτελεσμάτων, η εκτέλεση πλειομετρικών ασκήσεων με ειδικές ασκήσεις αντισφαίρισης, μία φορά την εβδομάδα, είναι ικανή να αποφέρει σημαντικές βελτιώσεις στους δείκτες της ευκινησίας σε έφηβους αθλητές αντισφαίρισης και των δύο φύλων
description: The purpose of this master thesis was to examine the effectiveness of an 8-week plyometric training program on agility and vertical jumping performance during sports-specific field tests and to compare the potential performance gains in 2 groups of competitive adolescent tennis players. Through a controlled repeated measures design, 27 adolescent competitive tennis players of both genders were equally and randomly assigned into two experimental groups, (EXP1, EXP2) and a control group (CON). EXP1 performed the training program once per week, whereas EXP2, executed the same program twice per week. Training volume and intensity were increased totally three times during 8-week period. Exercises were the same for EXP1 and EXP2, differentiated by the training volume. According to the results, both the spider and the T-test agility tests showed significant improvement for the EXP1 and EXP2 at post, compared with the pre-condition. Regarding the FH agility test, EXP1 presented faster times at post, compared with the pre-condition. No changes were observed in EXP2. In similar, on the BH agility test, EXP1 and EXP2 presented faster times at post, compared with the pre-condition. Regarding the CMJ, only trivial changes were obtained for all three groups between pre and post conditions. In contrast, no changes were observed in CON during all tests. According to the results, a supplementary 8-week plyometric and tennis drills training period concluded to significant performance enhancement for the Spider agility test, the agility T-test and the BH agility test in both experimental groups. Both once-and-twice weekly training frequency schemes were equally effective in improving performance in all the above-mentioned tests. These results suggest that the implementation of a once-weekly training program based on plyometric exercises and tennis drills can positively affect agility performance in young tennis players of both sexes